བསྟན་བཅོས་ཆེན་མོ་འདི་གསུམ་ལས་ཀྱང་དཔལ་ལེགས་ལྡན་ནག་པོའི་གླུ་འདི་ནི་རྒྱ་གར་མི་མང་ཁྲོད་རྒྱུགས་ཆེ་ལ་ཉམས་སུ་ལེན་བྱའི་གཙོ་བོའི་ནང་གི་གཙོ་བོ་དང་།རབ་དང་ཕུད་དང་མཆོག་ཏུ་བརྩི་ཞིང་།རྒྱ་གར་གྱི་གནའ་དེང་མཁས་པ་ཀུན་གྱིས་ལུས་དང་གྲིབ་མ་བཞིན་མི་འབྲལ་བར་ལག་ཏུ་འཆང་ནས་ཡོད་པ་དང་།ངེད་གཙུག་ལག་སློབ་གྲྭ་གསར་འཛུགས་པ་མཁས་པ་མ་ལ་བེ་ཡ་དང་།མ་ཧཱ་གྷན་དྷེ་སོགས་གྱི་འདྲ་པར་ལས་ལག་ཏུ་དེབ་ཅིག་ཐོག་པའང་དཔལ་ལེགས་ལྡན་ནག་པོའི་གླུའི་བསྟན་བཅོས་འདི་ཡིན།རྒྱ་གར་གྱི་ཡུལ་གྲུ་འགའ་རེར་སྔ་དགོང་ཉིན་མཚན་དུས་དྲུག་ཏུ་ཕྱོགས་དང་ཕྱོགས་སུ།རི་དང་ནགས་སུ།གཙང་འགྲམ་དང་ལྷ་ཁང་སོགས་གང་དུའང་དཔལ་ལེགས་ལྡན་ནག་པོའི་གླུ་འདི་དབྱངས་སུ་གྱེར་ནས་སྐྱེ་འགྲོ་ཀུན་དེའི་ནང་དུ་ཐིམ་ནས་ཡོད་དོ།།